വ്യാപാരികള് കളക്ട്രേറ്റിന് മുന്പില് ജീവിത സമരം നടത്തി ചെറുതോണി: വിവിധ ആവശ്യങ്ങള് ഉന്നയിച്ച് വ്യാപാരി വ്യവസായി സമിതി ജില്ലാ കമ്മറ്റിയുടെ നേതൃത്വത്തില് കളക്ട്രേറ്റിനു മുന്പില് ജീവിത സമരം നടത്തി. ടെസ്റ്റ് പോസിറ്റിവിറ്റി നിരക്ക് കണക്കാക്കുന്നതിലെ അപാകത പരിഹരിക്കുക, എല്ലാ ദിവസവും എല്ലാ കടകളും തുറക്കുന്നതിന് അനുവദിക്കുക, വ്യാപാര വായ്പകള് മൊറട്ടോറിയം കാലയളവിലെ പലിശ ഒഴിവാക്കുക, എല്ലാ വ്യാപാരികള്ക്കും അടിയന്തിരമായി വാക്സിന് ലഭ്യമാക്കുക തുടങ്ങിയ ആവശ്യങ്ങളുന്നയിച്ചായിരുന്നു സമരം. വ്യാപാരി വ്യവസായി സമിതി ജില്ലാ സെക്രട്ടറി കെ.ആര് സജീവ് സമരം ഉദ്ഘാടനം ചെയ്തു. ജില്ലാ വൈസ് പ്രസിഡന്റ് സാജന് കുന്നേല് അദ്ധ്യക്ഷത വഹിച്ച യോഗത്തില് ജില്ലാ കമ്മറ്റി അംഗം സി.വി.സുബ്രമണ്യന്, ബിജു മട്ടക്കല്, ബ്ലസണ്, തുടങ്ങിയവര് പ്രസംഗിച്ചു.